**INTERNÝ PORIADOK ZARIADENIA ŠKOLSKÉHO STRAVOVANIA**

Zariadenie školského stravovania zabezpečuje najmä zdravú výživu detí v čase ich pobytu v materskej škole, celospoločenské programy podpory zdravia a stravovanie zamestnancov škôl a iných fyzických osôb.

***Poplatky za stravu:***

**1.DENNÝ POPLATOK**

* pre deti 2 až 5 ročné za odobraté jedlá: desiata 0,45 €, obed 1,10 €, olovrant 0,35 €,

**spolu 1,90 € ( používa sa na nákup potravín).**

**Denný poplatok za odobraté jedlá pre:**

* predškolákov
* deti, ktoré žijú v domácnosti, ktorej sa poskytuje pomoc v hmotnej núdzi **(HN),**
* deti žijúce v domácnosti, ktorej príjem je najviac vo výške životného minima **(ŽM),**

**je znížený** o štátnu dotáciu na podporu výchovy k stravovacím návykom dieťaťa **o 1,40 €,** preto denná platba za odobraté jedlá je **0,50 €** .

**Diétne stravovanie detí** je zabezpečované dvomi spôsobmi:

* diabetickú a bezlepkovú diétu pripravujeme denne čerstvú v ŠJ pri MŠ P. Jilemnického 2,
* individuálnou donáškou diétnej stravy do materskej školy na základe potvrdenia od odborného lekára. Rodičom detí, ktorí nosia deťom individuálne diétnu stravu do MŠ a zároveň sú deti predškolákmi, sú v HN alebo v ŽM, pošle zriaďovateľ (prostredníctvom ŠJ) **na základe žiadosti** na účet rodiča dotáciu na stravu 1,40 €/deň kedy je dieťa prítomné v MŠ.

**2.PRÍSPEVOK ZÁKONNÉHO ZÁSTUPCU STRAVNÍKA NA** **REŽIJNÉ NÁKLADY**

v školskej jedálni MŠ je určený paušálnou sumou vo výške **40,00 €** **mesačne,** bez ohľadu na počet odobratých jedál v príslušnom mesiaci.

Režijné náklady v školskej jedálni tvorí: celková cena práce zamestnancov ŠJ a prevádzkové náklady, ktorými sú energia, voda, inventár, čistiace prostriedky, pracovné ochranné prostriedky, údržba a revízie zariadení, odpisy nehnuteľného majetku.

Tieto režijné náklady sú financované mestom, rodič **prispieva iba čiastočne** na režijné náklady sumou

40 €/mesačne, v súlade so zákonom 597/2003 Z.z. o financovaní základných škôl, stredných škôl a školských zariadení a zákonom 245/2008 Z.z. o výchove a vzdelávaní (školský zákon).

**Poplatky za stravovanie** v ŠJ sú stanovené **Všeobecne záväzným nariadením č. 1/2025** o určení výšky príspevkov v školách a školských zariadeniach v zriaďovateľskej pôsobnosti mesta Spišská Nová Ves, účinným od 1.9.2025.

***Spôsob odhlasovania zo stravy:***

Odhlasovanie dieťaťa zo stravy je **24 hodín vopred**, súrne prípady do 800hod. ráno. Dieťa prichádza do predškolského zariadenia do 800hod. ráno, v prípade opodstatneného oneskorenia (napr. návšteva lekára, logopéd ...) oneskorenie nahlásiť osobne deň vopred, alebo do 800hod. telefonicky na č. tel. 053/4461681

Počas trvania prázdnin prosíme rodičov o nahlásenie dieťaťa do MŠ z dôvodu vykonávania objednávok potravín.

V zmysle Zákona 245/2008 Z.z. o výchove a vzdelávaní (školský zákon) § 140, ods. 1 je školská jedáleň zriadená na prípravu, výdaj, konzumáciu jedál a nápojov pre stravníkov **v čase ich pobytu v škole.**  Podľa ods. 9 zákonný zástupca  dieťaťa **čiastočne** uhrádza náklady na prípravu jedál. V prípade náhleho ochorenia dieťaťa **výdaj hotových pokrmov do prepravných nádob nie je možný**, nakoľko stravovacie zariadenia pri MŠ nemajú na to vytvorené zákonom stanovené prevádzkové podmienky.

***Spôsob úhrady stravného:***

Stravné sa uhrádza mesiac dopredu. Poplatok za stavu je rodič/zákonný zástupca povinný uhradiť najneskôr do 15. dňa v mesiaci, vzniknutý preplatok za neodstravované dni, bude odrátaný v nasledujúcom mesiaci. Prosíme pri platbách uvádzať VS, pri používaní iného priezviska zákonného zástupcu uvádzať meno a priezvisko dieťaťa za ktoré je uhrádzané stravné. **Rodič si nemôže svojvoľne upravovať uvedenú sumu za stravné.**

Pri neuhradení poplatku za stravu v stanovenom termíne vedúca ŠJ upozorní rodiča, aby uhradil nedoplatok. Ak rodič nedoplatok v dohodnutom termíne neuhradí, vedúca ŠJ má právo nevydať dieťaťu stravu.

***Jedálny lístok***

Jedálny lístok (JL) je vyhotovený na týždeň vopred v súlade s Materiálno spotrebnými normami a receptúrami pre školské stravovanie a Zásadami pre zostavovanie jedálnych lístkov v zariadeniach školského stravovania, schválenými Ministerstvom školstva. Majú záväzný charakter.

Jedálny lístok **je zverejnený** na viditeľnom mieste pri vstupe do budovy MŠ, a na internetovej stránke školy. V ojedinelých prípadoch môžu byť vykonané zmeny v JL, ktoré sú včas vyznačené.

*Zásady pre zostavovanie jedálnych lístkov:*

Jedálny lístok počas piatich stravovacích dní obsahuje:

a) dve hlavné mäsové jedlá,

b) jedno hlavné jedlo so zníženou dávkou mäsa s nadstavením,

c) dve hlavné jedlá múčne a zeleninové, ktoré sa podávajú najmä v pondelok.

Prívarky s využitím najmä strukovín sa do jedálneho lístka zaraďujú dvakrát za mesiac. Strukoviny sa podávajú aj vo forme šalátov, sú ich súčasťou. Múčne prílohy (knedľa, halušky, cestoviny) sa podávajú jedenkrát do týždňa. Zemiaky sa podávajú dva až trikrát do týždňa. Zelenina sa podáva denne v rôznych formách – jedlá so zeleninou, zeleninové šaláty, zeleninové oblohy.

MŠ je zapojená do celospoločenských programov **na podporu spotreby mlieka a mliečnych výrobkov, ovocia a zeleniny pre deti MŠ, ZŠ a SŠ z prostriedkov EÚ a z prostriedkov štátneho rozpočtu:** „Školské mlieko“ a „Školské ovocie“.

***Stravovanie detí s obmedzeniami na konzumáciu niektorých potravín – alergie, intolerancie*:** rodič je povinný informovať vedúcu ŠJ. Stravovanie týchto detí sa uskutočňuje podľa Prílohy č. 10 a) Prevádzkového poriadku schváleného RÚVZ v Spišskej Novej Vsi.

***Výdaj stravy v ŠJ:***

Je vykonávaný v súlade s Prevádzkovým poriadkom schváleným RÚVZ v Spišskej Novej Vsi.

ŠJ denne zabezpečuje **pitný režim** pre všetky deti v  materskej škole, preto nie je potrebné aby si deti nosili do predškolských zariadení nápoje vo fľašiach.

V zmysle Vyhlášky 527/2007 Ministerstva zdravotníctva SR o podrobnostiach o požiadavkách na zariadenia pre deti a mládež §8 ods. 3 „v zariadení pre deti a mládež **musí prevádzkovateľ zabezpečiť,** **aby do školského stravovacieho zariadenia sa žiakom a deťom individuálne nedonášala strava,** okrem žiakov a detí, pri ktorých podľa posúdenia lekára zdravotný stav žiaka alebo dieťaťa predškolského veku vyžaduje osobitné stravovanie“ (diéty).

V Spišskej Novej Vsi dňa 01.09.2025

Interný predpis nadobúda účinnosť od: 1.9.2025

Vyhovila: vedúca ŠJ

Schválila: riaditeľ MŠ